Is-sit soċjali Facebook jidher li kien qiegħed jesperjenza xi problemi għall-ħabta tas-6.00 p.m. Persuni li bdew jipprovaw jidħlu f’dan is-sit ma kienx qed jirnexxielhom jagħmlu dan u kienu qed isibu messaġġ jgħid li “Sorry, something went wrong.” S’issa m’hemm xejn uffiċjali min-naħa ta’ Facebook, iżda ħarsa malajr fuq Twitter turi li l-problema hija kienet mifruxa mad-dinja kollha. Il-waqfien mis-servizz dam għal madwar 20 minuta fuq is-sit ewlieni, iżda xi utenti komplew jesperjenzaw xi problemi bil-mobile app ta’ Facebook, anke wara li s-sit reġa’ beda jaħdem. Bosta li ma jgħaddux mingħajr Facebook, inkluż Malti malajr “taru fuq l-għasfur” ta’ twitter biex jesprimu l-frustrazzjoni tagħhom dwar il-problemi tekniċi ta’ Facebook fuq #facebookdown